**SÚŤAŽNÉ PODKLADY**

Zákazka realizovaná podľa Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných

z PRV SR 2014 – 2020, aktualizácia č. 4

Za prijímateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Peter Grello, člen predstavenstva

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Mag. András Mészáros – podpredseda predstavenstva**

Osoba zabezpečujúca proces zadávania zákazky \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Viera Sotníková

február 2023

**Identifikácia prijímateľa:**

**Názov organizácie: Poľnohospodárske družstvo so sídlom v Novom Živote**

**Adresa organizácie: 97, 930 38 Nový Život**

**IČO:** 00191604

**Štatutárny orgán: Ing. Peter Grello, člen predstavenstva**

 **Mag. András Mészáros – podpredseda predstavenstva**

**Krajina: Slovenská republika**

**E-mail:** grellopeter@gmail.com

**Kontaktná osoba:** Viera Sotníková

**Tel.: +421 905317598**

**E-mail:** sotnikova.viera@gmail.com

**Názov predmetu zákazky:**

Sejačka (mak)

**Opis predmetu zákazky:**

Pokiaľ sú v technickej špecifikácii týkajúcej sa prieskumu trhu uvedené údaje alebo odkaz na konkrétneho výrobcu, výrobný postup, obchodné označenie, obchodný názov, patent, typ, oblasť alebo miesto pôvodu alebo výroby, tieto sú uvedené len ako referenčné a potenciálny dodávateľ môže ponúknuť ekvivalentné plnenie predmetu zákazky spočívajúce v odlišnom riešení poskytujúcom rovnaký alebo lepší výsledok. Ekvivalentné plnenie predmetu zákazky musí spĺňať ten istý účel použitia a musí mať kvalitatívne rovnaké alebo lepšie vlastnosti a technické parametre ako je požadované pri pôvodnom predmete zákazky (tzn. spĺňajú úžitkové, prevádzkové a funkčné charakteristiky). Potenciálny dodávateľ môže naceniť aj ekvivalent rovnakej alebo vyššej kvality.

Predmetom zákazky je dodanie **1 ks sejačky na presný výsev na mak, vo vyhotovení podľa nasledujúcej technickej špecifikácie:**

**Technická špecifikácia predmetu zákazky:**

* Sejačka je určená na výsev plodín s hlbokým kyprením pôdy a cieleným ukladaním hnojiva
* Pracovný záber min. 6,00 m
* Pracovná šírka max 3,00 m
* Prepravná výška max. 3,8 m
* Veľkosť pneumatikového valca priemer min. 100 cm
* Počet radličiek min. 20
* Počet výsevných diskov min. 20 a max. 40
* Dvojkomorový zásobník, Objem zásobníka min. 5 000 L
* Nonstop istenie radličiek
* Priamy hydraulický pohon ventilátora
* Zapojenie do ramien kat. IV
* Zásobník na mikrogranulát min. 400 L
* Kontrola toku hnojiva osiva
* Pracovné osvetlenie LED
* Možnosť sejby a hnojenia podľa aplikačních máp
* Vypínanie každej jednej výsevnej bodky
* Značkovače
* GPS navigácia so signálom RTK
* Cielené ukladanie hnojiva kypriacimi radličkami do minimálne dvoch pracovných hĺbok naraz
* Dvojkomorový zásobník

**Predpokladaná hodnota zákazky:** 210 166,67 eur bez DPH

**Zdroj financovania:**

Predmet zákazky je spolufinancovaný v rámci podpory z Programu rozvoj vidieka SR 2014-2022.

**Komunikácia:**

Komunikácia s dodávateľmi prebieha prostredníctvom elektronického systému JOSEPHINE.

JOSEPHINE je na účely tohto prieskumu trhu softvér na elektronizáciu zadávania prieskumov trhu. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Edge,

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

**Obsah a predkladanie cenovej ponuky:**

Ponuka musí obsahovať (potenciálny dodávateľ vloží doklady do systému JOSEPHINE):

1. **Návrh na plnenie kritérií a technická špecifikácia dodania predmetu zákazky** vypracovaná podľa pokynov uvedených v prílohe č. 1 - Špecifikácia predmetu zákazky.

2. **Návrh kúpnej zmluvy** - s uvedením zmluvnej ceny. Návrh zmluvy (prílohy zmluvy predkladá až úspešný dodávateľ) musí byť doplnený o identifikačné údaje potenciálneho dodávateľa, o údaje týkajúce sa potenciálneho dodávateľa a podpísaný potenciálnym dodávateľom alebo osobou oprávnenou konať za potenciálneho dodávateľa.

3. **Doklad**, že nie je na majetok potenciálneho dodávateľa vyhlásený konkurz, nie je v reštrukturalizácii, nie je v likvidácii (netýka sa fyzických osôb uvedených v § 2 ods. 2 písm. b) a d) zákona č. 513/1991 Zb. Obchodný zákonník),nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.

4. **Doklad**, že potenciálny dodávateľ neporušil v predchádzajúcich 3 rokoch od vyhlásenia výzvy na predloženie cenovej ponuky zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov.

5. **Doklad**, že ani jeho štatutárny orgán, ani žiadny člen štatutárneho orgánu, ani žiadny člen dozornej rady, ani prokurista nesmú byť právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi

6. **Doklad**, že je potenciálny dodávateľ oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky.

Potenciálny dodávateľ môže **predbežne nahradiť** doklad o oprávnení dodávať tovar, uskutočňovať stavebné práce alebo poskytovať službu; doklad o tom, že na jeho majetok nie je vyhlásený konkurz, nie je v reštrukturalizácii, nie je v likvidácii; doklad o tom, že neporušil v predchádzajúcich 3 rokoch od vyhlásenia Výzvy na predloženie cenovej ponuky zákaz nelegálnej práce a nelegálneho zamestnávania a doklad o tom, že jeho štatutárny orgán, člen štatutárneho orgánu, člen dozornej rady, ani prokurista nie sú právoplatne odsúdení za vyššie vymenované trestné činy **čestným vyhlásením** alebo **vyhlásením o zaregistrovaní sa v zozname hospodárskych subjektov** **spolu s platnou registráciou**. Potenciálny dodávateľ vyššie požadované dokumenty *zaregistrované* *v informačných systémoch verejnej správy* (napr. výpis z obchodného/živnostenského registra) v súlade so zákonom č. 177/2018 o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii) alebo už zverejnené *nepredkladá* - uvedie iba internetovú adresu/hypertextový link, na ktorom požadované dokumenty verejne sprístupnené.

**Náležitosti ponuky:**

Ponuka musí byť k termínu predloženia platná a aktuálna a nesmie byť staršia ako 3 mesiace od vyhlásenia Výzvy na predkladanie ponúk.

Ponuka sa predkladá vo forme skenov originálu dokladov. Elektronicky predložená cenová ponuka musí umožniť vyhľadávanie a spracovávanie údajov.

Cenová ponuka musí byť potvrdená podpisom oprávneného zástupcu potenciálneho dodávateľa(štatutárnym orgánom alebo inou oprávnenou osobou), musí byť potvrdená pečiatkou, ak je potenciálny dodávateľ povinný pečiatku používať, musí obsahovať dátum vyhotovenia, musí obsahovať povinné prílohy (ak relevantné).

Celá ponuka potenciálneho dodávateľa, ako aj doklady a dokumenty v nej predložené, musia byť vyhotovené v štátnom jazyku. Akýkoľvek doklad alebo dokument predložený v cudzom jazyku musí byť doložený úradným prekladom do štátneho jazyka (okrem dokladov v českom jazyku).

Ponuku je potrebné predložiť kompletne na celý predmet zákazky.

V prípade, že sú doklady, ktorými potenciálny dodávateľ preukazuje splnenie podmienok účasti vydávané orgánom verejnej správy (alebo inou inštitúciou podľa osobitného predpisu) priamo v digitálnej podobe, potenciálny dodávateľ vloží do systému tento digitálny doklad (vrátane jeho úradného prekladu, ak si to povaha dokumentu vyžaduje).

**Doručenie ponuky:**

Ponuka musí byť doručená v lehote na predkladanie ponúk, ktorá je uvedená vo výzve na predkladanie ponúk a v týchto súťažných podkladoch a musí byť doručená cez elektronický obstarávací systém JOSEPHINE.

**Lehota na predkladanie ponúk:** do 27.02.2023 do 23:00 hod.

**Otváranie ponúk:**

Otváranie ponúk je neverejné.

**Lehota otvárania ponúk:** 28.02.2023 o 9:00 hod.

**Vyhodnotenie ponúk:**

Prijímateľ je povinný overiť a zdokladovať preukázanie splnenia podmienok osobného postavenia u všetkých potenciálnych dodávateľov (napr. v zozname hospodárskych subjektov vedenom v informačnom systéme Úradu pre verejné obstarávanie (ďalej len „ÚVO“), cez Zoznam fyzických osôb a právnických osôb, ktoré porušili zákaz nelegálneho zamestnávania[[1]](#footnote-1), v obchodnom/živnostenskom registri, náhľadom do Registra osôb so zákazom na stránke ÚVO a pod.) printscreenom príslušnej stránky, z ktorého musí jednoznačne vyplývať dátum overenia podmienok osobného postavenia u všetkých potenciálnych dodávateľov. Ak si prijímateľ túto povinnosť overenia podmienok osobného postavenia u všetkých potenciálnych dodávateľov nesplní, poskytovateľ uplatní sankcie podľa Katalógu sankcií v platnom znení.

Ak si skutočnosti preukazujúce splnenie podmienok účasti osobného postavenia prijímateľ nedokáže overiť cez verejne dostupné registre, je  úspešný dodávateľ na základe žiadosti prijímateľa povinný pred podpisom zmluvy predložiť všetky doklady, ktoré predbežne nahradil čestným vyhlásením, do piatich pracovných dní odo dňa doručenia žiadosti prijímateľa, ak prijímateľ neurčí dlhšiu lehotu. Doklady nesmú byť staršie ako 3 mesiace od vyhlásenia výzvy na predkladanie cenovej ponuky. Ak úspešný dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený dodávateľ, ktorý sa umiestnil ako druhý v poradí. V takomto prípade prijímateľ postupuje rovnako ako pri víťaznom dodávateľovi.

Prijímateľ vyhodnocuje splnenie požiadaviek na predmet zákazky, splnenie podmienok účasti (ak je relevantné) po vyhodnotení ponúk na základe kritériá/kritérií na vyhodnotenie ponúk vrátane vylúčenia konfliktu záujmov u všetkých potenciálnych dodávateľov.

Ak z predložených dokladov potenciálneho dodávateľa nemožno posúdiť ich platnosť, splnenie podmienok účasti alebo splnenie požiadaviek na predmet zákazky, prijímateľ požiada potenciálneho dodávateľa o vysvetlenie alebo doplnenie dokladov v lehote minimálne 5 pracovných dní. Ak vysvetlenie/doplnenie potenciálny dodávateľ v stanovenej lehote nedoručí alebo, ak aj napriek predloženému vysvetleniu ponuky podľa záverov prijímateľa, nespĺňa podmienky účasti alebo požiadavky na predmet zákazky, prijímateľ jeho ponuku vylúči a vyhodnotí splnenie podmienok účasti a požiadaviek na predmet zákazky u ďalšieho potenciálneho dodávateľa v poradí.

**Zrušenie použitého postupu zadávania zákazky:**

Prijímateľ zruší použitý postup zadávania zákazky a vyhlási opakované obstarávanie na ten istý predmet zákazky, ak:

1. **cenovú ponuku predložili menej ako traja potenciálni dodávatelia** (neuplatňuje sa pri ďalšom opakovanom obstarávaní, ak obstarávanie bolo zrušené z tohto dôvodu a neuplatňuje sa, ak na trhu existuje len jeden alebo dvaja dodávatelia. Uvedené však musí prijímateľ zdokladovať)
2. **ani jeden potenciálny dodávateľ nesplnil podmienky uvedené vo výzve
na predkladanie ponúk**,
3. **sa zmenili okolnosti, za ktorých sa vyhlásilo obstarávanie a ktoré vznikli z dôvodu zásahu tzv. „vis maior“** (tieto okolnosti je prijímateľ povinný uviesť a odôvodniť zrušenie postupu zadávania zákazky).

**Vyhodnocovanie návrhov na plnenie kritérií:**

Kritérium na vyhodnotenie ponúk: Jediným kritériom na vyhodnotenie ponúk **je najnižšia celková zmluvná cena požadovaného predmetu zákazky (celková zmluvná cena za predmet zákazky v EUR bez DPH)**, uvedená v ponuke potenciálneho dodávateľa a v návrhu zmluvy, ktorá je vyjadrená **v eurách bez DPH.**

**Mena a ceny uvádzané v ponuke, mena finančného plnenia:**

Potenciálnym dodávateľom navrhovaná zmluvná cena za dodanie požadovaného predmetu zákazky, uvedená v ponuke potenciálneho dodávateľa a v návrhu zmluvy, bude vyjadrená v mene EUR, so zaokrúhlením na dve desatinné miesta za predmet zákazky.

Podkladom pre určenie ceny je opis predmetu zákazky a jeho špecifikácia uvedená v tejto výzve a v prílohe č. 1 týchto súťažných podkladov.

Potenciálny dodávateľ stanoví zmluvnú cenu za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich zmluvných cien zahrnie všetky náklady spojené s plnením predmetu zákazky.

Ak je potenciálny dodávateľ zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v zložení:

* navrhovaná zmluvná cena v EUR bez dane z pridanej hodnoty (ďalej len „DPH“),
* sadzba DPH v %,
* výška DPH v EUR,
* navrhovaná zmluvná cena v EUR vrátane DPH

Ak potenciálny dodávateľ nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH upozorní v ponuke.

Zmluvná cena v súlade so zákonom o cenách bude maximálna, ktorú nie je možné prekročiť.

V prípade, ak sa potenciálny dodávateľ, ktorý nie je platiteľom DPH počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zákazky/zmluvy a cena sa nezvyšuje o príslušnú sadzbu DPH.

**Doplňujúce informácie:**

Obstarávateľ nesmie uzavrieť zmluvu s dodávateľom, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Úspešný dodávateľ je povinný najneskôr v čase uzavretia zmluvy o plnení zákazky uviesť údaje o všetkých známych subdodávateľoch; údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

Potenciálny dodávateľ predložením ponuky súhlasí so spracovaním osobných údajov v zmysle nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR) a zákona č. 18/2018 Z. z. o ochrane osobných údajov a o zmene a doplnení niektorých zákonov. Takto poskytnuté osobné údaje budú využité len pre účely predmetného obstarávania, výberu víťazného dodávateľa a uzatvorenia zmluvy o plnení zákazky.

**Prílohy**

Príloha č. 1 – Návrh na plnenie kritérií/Špecifikácia predmetu dodania

Príloha č. 2 - Čestné vyhlásenie

Príloha č. 3 – Návrh kúpnej zmluvy

Príloha č. 1

**Návrh na plnenie kritérií**

|  |
| --- |
| **IDENTIFIKAČNÉ ÚDAJE POTENCIÁLNEHO DODÁVATEĽA** |
| **Obchodné meno:** |  |
| **Sídlo:** |  |
| **IČO:** |  |
| **Telefón a e-mail:** |  |

**TECHNICKÁ ŠPECIFIKÁCIA**

**SEJAČKA (MAK) – 1 KUS**

* Sejačka je určená na výsev plodín s hlbokým kyprením pôdy a cieleným ukladaním hnojiva
* Pracovný záber min. 6,00 m
* Pracovná šírka max 3,00 m
* Prepravná výška max. 3,8 m
* Veľkosť pneumatikového valca priemer min. 100 cm
* Počet radličiek min. 20
* Počet výsevných diskov min. 20 a max. 40
* Dvojkomorový zásobník, Objem zásobníka min. 5 000 L
* Nonstop istenie radličiek
* Priamy hydraulický pohon ventilátora
* Zapojenie do ramien kat. IV
* Zásobník na mikrogranulát min. 400 L
* Kontrola toku hnojiva osiva
* Pracovné osvetlenie LED
* Možnosť sejby a hnojenia podľa aplikačních máp
* Vypínanie každej jednej výsevnej bodky
* Značkovače
* GPS navigácia so signálom RTK
* Cielené ukladanie hnojiva kypriacimi radličkami do minimálne dvoch pracovných hĺbok naraz
* Dvojkomorový zásobník

**Poznámka:**

Obstarávateľ zadefinoval technickú špecifikáciu s uvedením minimálnych, resp. maximálnych hodnôt parametrov.

Uchádzač predloží vlastnú technickú špecifikáciu dodania predmetu zákazky v rámci vyplnenia tejto prílohy s uvedením ponúknutej konkrétnej číselnej hodnoty daného parametra, resp. uvedie áno/nie pri parametri, ktorý nie je určený číselnou hodnotou, resp. napíše/uvedie ekvivalent požadovanej hodnoty.

**Cenová ponuka:**

|  |  |  |  |
| --- | --- | --- | --- |
| **Predmet zákazky:** | **Cena v €** **za jeden kus** **bez DPH:** | **Počet****kusov** | **Cena celkom** **v €** **bez DPH/PLNENIE:** |
| **Sejačka (mak)** |  | 1 |  |
| **Typové označenie:** |
| **CENA CELKOM v EUR s DPH:** |  |

**Potenciálny dodávateľ je\* / nie\* je platcom DPH. (\* Prečiarknite, čo sa vás netýka)**

|  |  |
| --- | --- |
| **Meno a priezvisko** **štatutárneho zástupcu:** |  |
| **Podpis a pečiatka:** |  |
| **Miesto a dátum podpisu:** |  |

Príloha č. 2

**ČESTNÉ VYHLÁSENIE**

|  |  |
| --- | --- |
| ***Názov obstarávateľa:*** | **Poľnohospodárske družstvo so sídlom v Novom Živote** |
| ***IČO:***  | 00191604  |
| ***Predmet zákazky:***  | Sejačka (mak) |
|  |
| **Obchodné meno uchádzača:** | /vyplní uchádzač/ |
| **Sídlo:** | /vyplní uchádzač/ |
| **IČO:** | /vyplní uchádzač/ |
| **Oprávnený zástupca uchádzača:** | /vyplní uchádzač/ |

Spoločnosť, ako dodávateľ k zákazke na dodanie predmetu zákazky,

**čestne vyhlasuje,**

že ku dňu predloženia ponuky:

* na majetok spoločnosti nie je vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* spoločnosť v predchádzajúcich 3 rokoch od vyhlásenia výzvy na predloženie cenovej ponuky neporušila ani neporušuje zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov,
* ani štatutárny orgán, ani žiadny člen štatutárneho orgánu, ani žiadny člen dozornej rady, ani prokurista neboli právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi,
* spoločnosť je oprávnená dodávať tovar alebo poskytovať službu v rozsahu, ktorý zodpovedá predmetu zákazky.

Dátum: /vyplní potenciálny dodávateľ/

----------------------------------------

pečiatka a podpis oprávnenej osoby

Príloha č. 3

**Kúpna zmluva**

uzavretá podľa § 409 a nasl. Obchodného zákonníka (zákon č. 513/1991 Zb.)

v znení neskorších predpisov medzi nasledovnými zmluvnými stranami:

**Čl. 1**

**Zmluvné strany**

|  |  |
| --- | --- |
| **1. Kupujúci:** So sídlom: | **Poľnohospodárske družstvo so sídlom v Novom Živote** 930 38 Nový Život 97 |
| V mene ktorej koná:  | Mag. András Mészáros – podpredseda predstavenstvaIng. Peter Grello – člen predstavenstva |
| Bankové spojenie:IBAN : | UniCredit Bank Czech Republic and Slovakia, a.s.SK21 1111 0000 0066 0242 3075SK40 1111 0000 0066 0242 3024 |
| IČO:  | 00 191 604 |
| DIČ: | 2020369109 |
| IČ DPH: | SK2020369109 |
| Zapísaný v Obchodnom registri Okresného súdu Trnava, odd. Dr., vl. č.: 1/T |
| (ďalej ako *„Kupujúci“)* |
|   |  |
| **2**. **Predávajúci:**So sídlom: |  |
| V mene ktorej koná:  |  |
| Bankové spojenie:IBAN: |  |
| IČO: |  |
| DIČ: |  |
| IČ DPH: |  |
| Zapísaný v Obchodnom registri  |
| (ďalej ako *„Predávajúci“*) |

**Čl. 2**

 **Predmet zmluvy**

1. Predmetom Kúpnej zmluvy je dodanie 1 ks Sejačky na mak.
2. Podrobný popis premetu kúpy tvorí Príloha č. 1 Technická dokumentácia zákazky.
3. Predávajúci sa zaväzuje dodať predmet kúpy Kupujúcemu, spolu s dokumentáciou, na predmet kúpy sa vzťahujúcou podľa bodu 5 tohto článku a previesť na Kupujúceho vlastnícke právo k predmetu kúpy, nezaťažené právami tretej osoby..
4. Kupujúci sa zaväzuje zaplatiť Predávajúcemu Predávajúci kúpnu cenu podľa čl. 3 tejto Kúpnej zmluvy.
5. Súčasťou plnenia Kúpnej zmluvy sú návody na obsluhu a údržbu predmetu kúpy, CE certifikáty, ktoré sú súčasťou dodania predmetu kúpy a Predávajúci ich odovzdá pri odovzdávaní predmetu kúpy.

**Čl. 3.**

**Cena**

1. Kúpna cena za dodanie predmetu kúpy v zmysle čl. 2. bod 1 je stanovená na základe výberu Predávajúceho v rámci Výzvy na predkladanie ponúk na predmet zákazky: Sejačka na mak, realizovanej v súlade Usmernením Poľnohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 – aktualizácia č. 4.
2. Cena je v sume .................. EUR (slovom ...................................EUR) bez DPH,

suma DPH ................... EUR (slovom ............................ EUR)

a cena celkom s DPH ................. EUR (slovom .............................. EUR) .

1. V cene sú zahrnuté náklady na dopravu zo strany Predávajúceho.

**Čl. 4.**

 **Čas plnenia**

1. Predávajúci sa zaväzuje dodať predmet kúpy kompletný vo všetkých jeho častiach podľa čl. 2 bod 1 tejto Kúpnej zmluvy v dohodnutej dobe do 30.09.2023.
2. V prípade omeškania s dodaním predmetu kúpy, je Kupujúci oprávnený uplatniť zmluvnú pokutu vo výške 0,1 % z kúpnej ceny predmetu kúpy za každý aj začatý deň omeškania s jeho dodaním.

 **Čl. 5.**

 **Vlastnícke právo k dodanej veci a nebezpečenstvo škody na nej**

**1.** Vlastnícke právo k predmetu kúpy prechádza na kupujúceho dňom dodania predmetu kúpy v zmysle § 443 ods. 1 Obchodného zákonníka v plnom rozsahu ceny podľa čl. 3, bod 2 tejto Kúpnej zmluvy. Dodanie predmetu kúpy potvrdia zmluvné strany na dodacom liste.

**2.** Nebezpečenstvo škody na predmete kúpy prechádza na Kupujúceho dňom prevzatia predmetu kúpy v zmysle § 455 Obchodného zákonníka.

**Čl. 6.**

 **Záruka a zodpovednosť za vady**

1. Záručná doba na predmet kúpy je 12 mesiacov a začína plynúť prevzatím predmetu kúpy Kupujúcim.
2. Predávajúci zaručuje a preukáže Osvedčením o pôvode, že dodané stroje a zariadenia sú nové a že nie sú použité, alebo že neobsahujú obnovované súčiastky.
3. Predávajúci zaručí vyhotovenie a funkčnosť dodaného stroja zodpovedajúce technickej úrovni, adekvátnym pracovným predpisom a požadovaným normám v Slovenskej republike.
4. Predávajúci ručí za to, že počas záručnej lehoty v trvaní 12 mesiacov odo dňa odovzdania predmetu kúpy bude predmet kúpy bez vád a v prípade, že sa na predmete kúpy v záručnej dobe vyskytne vada, Predávajúci sa zaväzuje bezodplatne do 24 hodín od oznámenia vady Predávajúcemu odstraňovať, príp. vymieňať, všetky vady, nedostatky, poruchy funkčnosti a chybné súčiastky, pokiaľ budú objednávateľom dodržiavané návody na prevádzku a údržbu a príčinou nedostatkov nebude neodborná obsluha zariadenia.
5. Ak nepríde do 24 hodín k odstráneniu reklamovanej vady, Kupujúci je oprávnený na náklady Predávajúceho objednať opravu u iného dodávateľa. Kupujúci je tiež oprávnený za každý deň omeškania s odstránením vady požadovať zmluvnú pokutu vo výške 0,05% z kúpnej ceny predmetu kúpy za každý deň omeškania.

Záruka predlžuje o počet dní, počas ktorých bol predmet kúpy nefunkčný.

1. Predávajúci zaručuje zásobovanie náhradnými dielmi a súčiastkami potrebnými na odstránenie vád, ako aj na pozáručné opravy. Záručné opravy budú vykonávané s pomocou špeciálne vyškolených montérov na náklady Predávajúceho.
2. Predávajúci odovzdá CE certifikáty na dodávku jednotlivých súčastí podľa článku 2, bod 5. pri odovzdaní predmetu kúpy.
3. Kupujúci určí minimálne 2 pracovníkov, ktorí budú zaškolení na obsluhu zariadenia.

**Čl. 7.**

**Platobné podmienky**

1. Kupujúci sa zaväzuje uhradiť faktúru za dodaný predmet kúpy v 30 dňovej lehote splatnosti. Kupujúci môže poskytnúť zálohu do 7 dní od podpísania tejto zmluvy až do výšky 20% kúpnej ceny bez DPH.. V prípade omeškania úhrady, je Predávajúci oprávnený účtovať úrok z omeškania vo výške 0,03 % z dlžnej sumy za každý aj začatý deň omeškania.
2. Predávajúci je povinný na základe Kupujúcim potvrdeného dodacieho listu vystaviť faktúru so splatnosťou 30 dní odo dňa doručenia objednávateľovi. Faktúra musí mať všetky náležitosti daňového dokladu.

**Čl. 8.**

 **Záverečné ustanovenia**

1. Túto zmluvu možno zmeniť alebo zrušiť len výslovným obojstranne potvrdeným zmluvným dojednaním, podpísaným oprávnenými zástupcami oboch strán. To sa týka predovšetkým prípadov obmedzených rozsahom predmetu zmluvy, alebo jeho rozšírenie nad rámec tejto zmluvy.
2. Táto zmluva je vyhotovená v 4 (štyroch) vyhotoveniach, Kupujúci obdrží 3(tri) vyhotovenia a Predávajúci 1 (jedno) vyhotovenie.
3. Pokiaľ nebolo v zmluve dohodnuté inak, platia v plnej miere ustanovenia Obchodného zákonníka č. 513/1991 Zb. v znení neskorších predpisov.
4. Keďže objednávateľ je žiadateľom o poskytnutie nenávratného finančného príspevku podľa Výzvy na predkladanie žiadostí o nenávratný finančný príspevok z Programu rozvoja vidieka Slovenskej republiky 2014 – 2020 s číslom výzvy 30/PRV/2018 pre opatrenie 4 – Investície do hmotného majetku, podopatrenie 4.1 – Podpora na investície do poľnohospodárskych podnikov, zameranie výzvy – Zavlažovanie obe zmluvné strany súhlasia s tým, že:
* Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.
* Predávajúci je povinný uviesť údaje o všetkých známych subdodávateľoch Predávajúceho a údaje o osobe oprávnenej konať za subdodávateľa Predávajúceho v rozsahu meno a priezvisko, adresa trvalého pobytu, dátum narodenia, ak ide o subdodávateľa Predávajúceho, ktorý má povinnosť zápisu do registra partnerov verejného sektora.
* Predávajúci sa zaväzuje dodať predmet kúpy v stanovenom čase podľa čl. 4 bod 1 tejto zmluvy. Za nedodržanie termínu plnenia zmluvy si objednávateľ uplatní voči Predávajúcemu sankciu – zmluvnú pokutu vo výške 0,1 % z kúpnej ceny predmetu kúpy za každý aj začatý deň omeškania jeho dodania.
1. Táto Zmluva nadobúda platnosť a účinnosť dňom jej podpísania oboma zmluvnými stranami.

 V: Nový Život, dňa: ............... V Nový Život, dňa ...............

 ––––––––––––––––––––––– –––––––––––––––––––––––

 Kupujúci Predávajúci

 (podpis a otlačok pečiatky) (podpis a otlačok pečiatky)

**Prílohy Kúpnej zmluvy:**

1. Príloha č. 1: Technická dokumentácia predmetu zmluvy
2. Príloha č. 3 Výpisy z OR SR objednávateľa a Predávajúceho
3. Príloha č. 2 Zoznam subdodávateľov (ak je relevantné)
4. Príloha č. 4 Doklad o spôsobilosti osoby Predávajúci a zodpovednej za odbornú a technickú časť realizácie zákazky
1. Viď <https://www.ip.gov.sk/app/registerNZ> [↑](#footnote-ref-1)